moed Archives ~ Die Affêre
Dis ñ jaar later. Ek het baklei soos ñ ou bokser. Elke beweging wat daar is probeer. Hy het dit gekeer, geblok, gesystap. Ek het moeg geword…my arms laat sak…oorgegee en gewag vir die dodelike uitklophou wat gaan kom. En dit het. Ek het die planke hard getref en vir ñ oomblik net bly lê. Met ñ gesuis in my ore en donkerte wat my soos ñ kombers toemaak…maar ek moes weer opstaan. Die lewe aanpak met my gebreekte lyf, mense in die oë kyk met my toegeswelde oë. Ek moes wéér in die kryt klim.